CONFINAMENTO OBRIGATÓRIO BA DILI REMATA IHA ABAN – Radio Timor Kmanek\nSeptember 8, 2021 | Notísias\nRTKNews, 08-09-2021)-Ministro Presidencia do Concelho Ministro, Fidelis Leite Magalhães informa, Governo liu husi reunião concelho Ministro iha loron 8 fulan setembro 2021, decide hakotu confinamento obrigatorio iha Dili hahu iha loron 8 fulan setembro tinan ne iha tuku 23:59 Oras Timor-Leste, hafoin halo análisa ba apresentação husi ponto situação husi epidemológica país, husi Coordenador Sala situação Centro Integrado Gestão de Crise (CIGC).\n“Entertanto Governo nafatin mantein cerca sanitaria iha Municipio Baucau, Covalima, Ermera no Dili. Iha sorin seluk decide hakotu ona cerca sanitaria iha are nebe abranje ba Suco Bobometo Posto Administrativo Oesilo no Suco Naimeco, Pante Makasar iha RAEOA nian ho oras nebe hanesan ho hakotu Confinamento Obrigatora ba Dili. Ba Municipio Manufahi nebe cerca sanitaria sei to’o iha loron 15 fulan Setembro tinan 2021 laiha alteração” Dehan atual Vice Presidente ne\nFidelis haktuir, ho nune bandu nafatin tama no sai husi Municipio Baucau, Covalima, Dili, Ermera no Manufahi, exepto tanba razão sira segurança pública, saúde pública, asisténcia humanitarian, manutenção ba abastecimento público ka razão seluk nebe precisa atu halao ba interesse público nian.\n“Proibição ida ne la branje ba individo nebe comprova ona vacinação complete (dose rua) contra Covid-19 nian, nune mos labarik sira nebe tinan ne’en mai kraik nebe acompanha individo sira wainhira halao viagem” Dehan Fidelis